stanford-oval/wikipedia huggingface dataset:
מלחמת אנגלו-מייסור הרביעית
רקע

באמצע המאה ה-18 החלה האימפריה הבריטית להתפשט למזרח הרחוק ובמיוחד להודו. התפשטות זו נעשתה בפועל על ידי חברת הודו המזרחית הבריטית במטרה להרחיב את המסחר במזרח. החברה החזיקה צבא משלה אך נתמכה על ידי צבא בריטניה ויעדיה בהודו היו להשיג אחיזה בנמלים בחופיה המזרחיים והמערביים כדי לתמוך בצי הספינות של החברה. בתהליך החדירה להודו נאלצו הבריטים להתמודד עם מלכים וסולטאנים ששלטו על ממלכות בהודו והתנגדו להתפשטות הבריטים לכן ראשי חברת הודו המזרחית הבריטית נאלצו להשיג את יעדיהם בשלוב מאמצים דיפלומטיים וצבאיים. אחת מהממלכות שהתנגדו לבריטים הייתה ממלכת מייסור בדרום הודו. התנגדותה של ממלכת מייסור להתרחבות השליטה הבריטית בדרום הודו הביאה לשורה של מלחמות ביניהם לבין חברת הודו המזרחית הבריטית עוד לפני פרוץ המלחמה הרביעית:
ב-1767 החלה מלחמת אנגלו-מייסור הראשונה שנמשכה עד 1769 ובמהלכה נלחם צבאה של חברת הודו המזרחית הבריטית בממלכת מייסור בסיוע חלקי של ממלכות אחרות בדרום הודו כמו הניזאם של היידראבאד, האימפריה המראטהית וסולטנות קרנאטקה. המלחמה הסתיימה בחתימה על חוזה מדראס (אנ') אך ללא הכרעה חד משמעי. חוזה זה כלל הסכם הגנה הדדי בין הבריטים למייסור אך הבריטים לא קיימו את ההסכם כשממלכת מייסור יצאה למערכה לאחר החתימה.
ביולי 1780 החלה מלחמת אנגלו-מייסור השנייה שנמשכה עד מרץ 1784. המלחמה התחוללה בין צבאה של חברת הודו המזרחית הבריטית לבין צבאה של ממלכת מייסור ששיתפה פעולה עם הרפובליקה ההולנדית וממלכת צרפת וכללה מספר רב של קרבות שהתנהלו ברחבי דרום הודו ללא הכרעה מובהקת. המלחמה הסתיימה עם החתימה על הסכם מנגלור (אנ') לפיו יוחזר המצב בין המעצמות למצבו לפני המלחמה. עם תחילת המלחמה שלט בממלכת מייסור חיידר עלי ועם מותו ב-1782 עבר שרביט השלטון לבנו טיפו סולטאן שהיה מעורב בקרבות מול הבריטים עוד בשלוט אביו והמשיך במלחמה מולם כששלט בממלכה.
בדצמבר 1789 החלה מלחמת אנגלו-מייסור השלישית שנמשכה עד מרץ 1792 והתחוללה בין חברת הודו המזרחית הבריטית לבין ממלכת מייסור. המלחמה החלה בהישגים של המייסורים אך הצבא הבריטי, בהובלת צ'ארלס קורנווליס, הצליח לחזק את כוחותיו ולרתום את ניזאם היידראבאד. הבריטים הצליחו לפלוש לממלכת מייסור ולכבוש את העיר המרכזית בנגלור ואת בירת מייסור סרינגאפטאם (אנ') ולהביא לכניעת הממלכה ולחתימה על אמנת בסרינגאפטאם (אנ') שהביאה את המייסורים לוותר על חלקים ממלכתם. על אף התבוסה של המייסורים העדיף קורנווליס להשאיר לממלכת מייסור מידה מסוימת של עוצמה כדי להוות משקל נגד לכוחה של האימפריה המראטהית.
טרום מלחמה

למרות כניעתו נטה מנהיג המייסורים, טיפו סולטאן, להמשיך בהתקוממות של עמו כנגד הבריטים. כמו במלחמות עבר כרת סולטאן ברית עם האימפריה הצרפתית זאת לאחר שנפוליאון בונפרטה נחת ב-1798 במצרים והודיע לסולטאן שפניו להודו כדי לעזור לו לסלק את הבריטים מארצו. כמו כן חתם סולטאן על הסכם עם המושל הצרפתי של האי מאוריציוס שהבטיח לשלוח לוחמים מתנדבים לסייע למייסורים. לצערו של סולטאן תיקוותו לסיוע צרפתי נגוזו באוגוסט 1798 כשאדמירל הוריישו נלסון הביס את הצי הצרפתי בקרב הנילוס שהתחולל במצרים ומנע מנפוליאון התקדמות להודו. מצב זה אילץ את סולטאן לצאת למערכה לבדו כשתחת פיקודו נמנו כ-37,000 חיילים.
הבריטים הציבו למערכה כוח של כ-60,000 חיילים מחברת הודו המזרחית הבריטית בפיקודו של מפקד הצבא והמושל ריצ'רד וולסלי (אנ'). כמו כן כרתו הבריטים ברית עם ניזאם היידראבאד (ששלח למערכה 4 בטליונים של חיילי רגלים וכ-10,000 פרשים) ועם האימפריה המראטהית.
מהלך המלחמה

הבריטים יצאו למערכה בשלושה ראשי חץ כשכח אחד של כ-6,500 חיילים, בפיקודו של לוטננט גנרל ג'יימס סטיוארט (אנ') הגיע מבומביי ושני דיוויזיות הגיעו ממדראס כשעל אחד מהם פיקד קולונל ארתור ולסלי. בתחילת 1799 נכנסו הכוחות לממלכת מייסור והחלו להתקדם לעבר בירתה סרינגאפטאם (אנ').
במרץ 1799 נתקל הכוח מבומביי בכוח מייסורי בקרבת סידפורה (Siddapura) והביס אותו בקרב סידאסיר (אנ'). בשלהי אותו חודש הביס כוח בריטי כוח מייסורי ב"קרב מלאוולי" (אנ') בדרך לסרינגאפטאם וגרם לכ-2,000-1,000 אבדות למייסורים.
במקביל תקפו הדיוויזיות הבריטיות שהגיעו ממדראס את מבואות סרינגאפטאם. בקרב סולטנפט (אנ'), ב-5 באפריל 1799, נפגעו הבריטים ממטחי רקטות שירו המייסורים ונאלצו לסגת ורק בהתקפה נוספת כבשו את עמדות המייסורים. ב-22 באפריל תקפו כ-20,000 חיילים מייסורים את הכוח הבריטי העיקרי כשהם מסתייעים שוב ברקטות.
התנגדות זו עיכבה את התקדמות הבריטים אך ב-2 במאי החל הקרב על סרינגאפטאם על ידי הטלת מצור על העיר (אנ') בהובלתו של מייג'ור גנרל דייוויד בירד (אנ'). כבר בשלבים הראשונים של הקרב פגע פגז תותח בריטי במאגר רקטות וחומר נפץ של צבא מייסור והעלה אותו באש. במקביל ירו סוללות התותחים של היידראבד והאימפריה המראטהית על חומת העיר ויצרו בה פרצה.
היסטוריונים טוענים שמספר מפקדי צבא מייסורים שיתפו פעולה עם הבריטים לאחר תשלום שוחד. שיתוף פעולה זה בא לידי ביטוי בנסיגת חלק מהכוחות המייסורים מהפרצה שיצרו הבריטים בחומה דבר שאיפשר להם לחדור לעיר במספר כוחות ללא נפגעים רבים.
בפינה הצפון מערבית נתקל אחד הכוחות בלוחמים מייסורים בפיקודו של קצין. לאחר קרב קצר נהרגו הלוחמים והקצין ולאחר סיום כיבוש העיר התברר שאותו קצין שנהרג הוא מנהיג ממלכת מייסור טיפו סולטאן.
תוצאות המלחמה

הבריטים גירשו את בני משפחתו של טיפו סולטאן והמליכו משפחה אחרת (Wadiyars)
חלקים ממלכת מייסור נמסרו לניזאם היידראבאד ולאימפריה המראטהית
לאחר הקרב עלו אצל הבריטים חשדות שממלכת קרנטיקה (אנ') סייעה למייסורים ועלתה דרישה להדיח את סולטן ממלכה זו.
בקרב לכיבוש סרינגאפטאם נהרגו כ-10,000-6,000 מחיילי מייסור מול כ-1,400 חיילים בריטים.
כ-80 חיילים צרפתים שהשתתפו ונהרגו בקרב לצד ממלכת מייסור הובאו למנוחות בבית קברות מיוחד בסרינגאפטאם (אנ')
מורשת

לכל משתתפי הקרב הוענקה "מדליית סרינגאפטאם" (אנ') מטעם המושל הכללי של הודו.
שני תותחים של צבא מייסור שנשבו בקרב האחרון מוצבים כיום במכללה הצבאית המלכותית בסנדהרסט
בובה מכנית של טיגריס שנבנה במיוחד עבור טיפו סולטן (אנ'), שנלקחה שלל בסרינגאפטאם, מוצגת כיום במוזיאון ויקטוריה ואלברט בלונדון
זירת הקרב בו נהרג סולטאן שומרה ומהווה אתר תיירות כולל אנדרטה בנקודה בה נפל
הנצחה

הספר Sharpe's Tiger שכתב הסופר הבריטי ברנרד קורנוול (אנ') מתמקד במלחמת אנגלו-מייסור הרביעית ובמיוחד בקרב על סרינגאפטאם
מספר ציירים ציירו סצנות מקרב סרינגאפטאם ובמיוחד את מותו של טיפו סולטאן
ההסתערות על הפירצה בחומה של סרינגאפטאם
(1802 - John Vendramini)
הקרב בסרינגאפטאם
(1840 - B. Clayton)
מותו של טיפו סולטאן
(1800 - הנרי סינגלטון)
מציאת גופתו של טיפו סולטאן
(1800 - Samuel William Reynolds)
דייוויד בירד בזירה בה נהרג טיפו סולטאן
(1843 - דייוויד וילקי)
מספר אנדרטאות הוצבו לציין את המלחמה
האנדרטה בסרינגאפטאם לזכר הקצינים הבריטים שנהרגו במערכה
אנדרטה לציון מקום מותו של טיפו סולטאן
לקריאה נוספת

Marshman, John Clark (1867). "Chapter XIX: Lord Wellesley's Administration—Fourth and Last Mysore War, 1798, 1799". The History of India, From the Earliest Period to the Close of Lord Dalhousie's Administration. Vol. II. London: Longmans, Green, Reader & Dyer. pp. 71–102.
Carter, Thomas (1861). "The Mysore War and Siege of Seringapatam". Medals of the British Army, and How They Were Won. London: Groombridge and Sons. pp. 2–6.
Mill, James; Wilson, Horace Hayman (1858). "Chapter VIII: Lord Mornington Governor-General.—Agents of Tippoo at the Isle of France.—Governor-General resolves on immediate War.—Import of the Circumstances.—Opinions in India.—Nizam Ali receives more English Troops and dismisses the French.—Unfruitful Negotiations at Poonah.—Progression of Governor-General's Demands.—War begins.—Plan of the Campaign.—March of the Army.—Siege of Seringapatam.—Alarming Situation of the British Army in regard to Food.—Seringapatam taken, and the Sultan killed.—Division and Settlement of the conquered Country". The History of British India. Vol. VI (5th ed.). London: James Madden; Piper, Stephenson and Spence. pp. 50–121.
Sunderlal, Pandit (2018). How India Lost Her Freedom. SAGE Publications. p. 364. ISBN 978-93-5280-642-3. נבדק ב-20 בינואר 2022. {{cite book}}:  (עזרה)
Kohn, George Childs (2013). Dictionary of Wars (Revised ed.). London and New York: Routledge. pp. 322–323. ISBN 978-1-135-95494-9.
Naravane, M. S. (2014). Battles of the Honourable East India Company: Making of the Raj. New Delhi: A.P.H. Publishing Corporation. pp. 178–181. ISBN 978-81-313-0034-3.
Forrest, Denys (1970). Tiger of Mysore: The Life and Death of Tipu Sultan. London: Chatto & Windus. ISBN 0-7011-1581-5.
הערות שוליים

↑  היה זה הקרב השני על סרינגאפטאם לאחר כיבושה במלחמת אנגלו-מייסור השלישית
↑  היסטוריונים טוענים שבני ברית צרפתים, ששהו בעיר, הציעו לטיפו סולטאן לברוח מהעיר לפני הגעת הבריטים אך הוא הגיב ש"עדיף לחיות יום אחד כנמר מאשר אלף שנה ככבשה"
↑  Better to live one day as a tiger than a thousand years as a sheep, באתר oxfordreference.com
↑  מותו של טיפו סולטאן, באתר historytoday.com
↑  הטיגריס של טיפו סולטאן, באתר bernardcornwell.net
↑  Mohammad Moienuddin,Sunset at Srirangapatam, באתר books.google
| --- | --- |
בקרת זהויות :  LCCN: sh85064918
שאילתות היררכיות ורקורסיביות ב-SQL

שאילתה היררכית היא שאילתת SQL שמטפלת בנתוני מודל היררכי.
על פי תקן SQL:1999 שאילתות היררכיות מיושמות באמצעות CTE רקורסיבי (Common Table Expression, ביטוי טבלה משותף), בניגוד להרחבה של אורקל שתתואר בהמשך, בדומה לאופן שיושם לראשונה ב-DB2 גרסה 2, ובהמשך ב-SQL Server,‏ Oracle 11g Release 2,‏ Firebird,‏ PostgreSQL ו-Cubrid.
סינטקס חלופי הוא Connect By הלא סטנדרטי שהוצג על ידי אוראקל ב-1980. לפני גרסה 10g הוא היה שימושי רק לגרפים ללא לולאות (עצים למשל), ומגרסה זו התווסף השימוש באופרטור NoCycle הפותר את הבעיה.
Connect By

Connect By נתמך על ידי אוראקל, EnterpriseDB, Cubrid, DB2. הסינטקס:
SELECT select_list
FROM table_expression
[ WHERE ... ]
[ START WITH start_expression ]
CONNECT BY [NOCYCLE] { PRIOR parent_expr = child_expr | child_expr = PRIOR parent_expr }
[ ORDER SIBLINGS BY column1 [ ASC | DESC ] [, column2 [ ASC | DESC ] ] ...
[ GROUP BY ... ]
[ HAVING ... ]
...
למשל:
SELECT LEVEL,
 LPAD (' ', 2 * (LEVEL - 1)) || ename "employee",
 empno,
 mgr "manager"
FROM emp START WITH mgr IS NULL
CONNECT BY PRIOR empno = mgr;
הפלט של השאילתה הנ"ל יראה כך:
level | employee | empno | manager
-------+-------------+-------+---------
 1 | KING | 7839 |
 2 | JONES | 7566 | 7839
 3 | SCOTT | 7788 | 7566
 4 | ADAMS | 7876 | 7788
 3 | FORD | 7902 | 7566
 4 | SMITH | 7369 | 7902
 2 | BLAKE | 7698 | 7839
 3 | ALLEN | 7499 | 7698
 3 | WARD | 7521 | 7698
 3 | MARTIN  | 7654 | 7698
 3 | TURNER  | 7844 | 7698
 3 | JAMES | 7900 | 7698
 2 | CLARK | 7782 | 7839
 3 | MILLER  | 7934 | 7782
(14 rows)
דוגמה נוספת - הדוגמה שלהלן תחזיר את שם המשפחה של כל עובד במחלקה 10, שרשרת הניהול מעל העובד, מספר דרגות הניהול בין המנהל לעובד, והנתיב בעץ ביניהם:
SELECT ename "Employee",
 CONNECT_BY_ROOT ename "Manager",
 LEVEL-1 "Pathlen",
 SYS_CONNECT_BY_PATH(ename, '/') "Path"
FROM emp
WHERE LEVEL > 1
 and deptno = 10
CONNECT BY PRIOR empno = mgr
ORDER BY "Employee", "Manager", "Pathlen", "Path";
בנוסף- ניתן לחולל סט בעזרת Connect By, למשל המספרים מ-1 עד 9
:
Select Level As N
From Dual
Connect By Level<=9;
Common Table Expression (ביטוי טבלה משותף)

CTE הוא שם זמני לסט תוצאות של שאילתה שמתקיים במסגרת פקודת DML בודדת.
ניתן להתייחס אליו כאל שאילתת משנה או View זמני.
הם נתמכים על מספר רב של מסדי נתונים, וביניהם DB2, SQL Server ואוראקל.
סינטקס:
With query_name As
(Select...
…)
Select …
From query_name
…;
CTE רקורסיבי (או Recursive Subquery Factoring באוראקל) מטפל בקשרים כמו בגרפים ובעיקר עצים, וחייב שימוש רב יותר קוד מאשר אופציית ה-Connect By הנ"ל שיש בה למשל חישוב אוטומטי של רמת ההיררכיה Level וכו', אם כי מנגד יכולותיה חזקות יותר.
דוגמה לקוד ב-Transact-SQL ל"פיצוץ" עץ מוצר תוך מניעת לולאה אינסופית:
With T As
(Select BillOfMaterialsID OriginalBillOfMaterialsID,
 BillOfMaterialsID,
 ComponentID,
 1 Level,
 Cast(BillOfMaterialsID As Varchar(Max))+'/'+Cast(ComponentID As Varchar(Max)) Path
From Production.BillOfMaterials
Union All
Select T.OriginalBillOfMaterialsID,
 BOM.BillOfMaterialsID,
 BOM.ComponentID,
 Level+1 Level,
 T.Path+'/'+Cast(BOM.ComponentID As Varchar(Max)) Path
From Production.BillOfMaterials BOM
Inner Join T
 On T.ComponentID=BOM.BillOfMaterialsID
Where '/'+T.Path+'/' Not Like '%/'+Cast(BOM.ComponentID As Varchar(Max))+'/%')
Select *
From T
Option (MaxRecursion 0);
דוגמה לקוד המחולל רשימת מספרים מ-1 ועד 9 ומחשב לכל אחד מהם את העצרת:
With Temp As
(Select 0 N,
 1 Fct -- Initial Subquery
Union All
Select N+1,
 (N+1)*Fct
From Temp -- Recursive Subquery
Where N<9)
Select *
From Temp;
כפי שניתן לראות ה-CTE מורכב משתי שאילתות המחוברות אנכית בעזרת האופרטור Union All: למעלה העוגן (anchor) ולמטה השאילתה הרקורסיבית שפונה ל-CTE (כלומר - מתוך ה-CTE ששמו Temp נעשית פניה ל-Temp עצמו).
במילים אחרות, בניגוד לרקורסיה בשפות פרוצדורליות, אין כאן רקורסיה עם תנאי עצירה, אלא עוגן ורקורסיה.
תנאי העצירה בדוגמה האחרונה הוא פסוקית התנאי Where N<9 שמונעת לולאה אינסופית.
במקרה של שליפה מטבלה היררכית אין בדרך כלל צורך בתנאי עצירה מכיוון שמעשית מדובר בהיררכיה סופית המיוצגת על ידי עץ, אם כי עדיין אין מניעה טכנית ליצור לולאה אינסופית.
השימוש ב-Connect By התווסף לאוראקל בשנת 1979, וב-CTE רקורסיבי ב-2009.
SQL Server תומך ב-CTE רקורסיבי מ-2005.
הערות שוליים

↑  Can I use the Connect By operator to generate a set?
רחל רבין

| --- | --- |

 לידה:  1 בפברואר 1925  (בת 100) המנדט הבריטי תל אביב, פלשתינה (א"י) 
 מדינה:  ישראל ישראל
 מקום מגורים:  מנרה 
 השכלה:  בית הספר המחוזי ע"ש רוזה כהן 
 עיסוק:  אשת חינוך
 
רחל רבין יעקב (נולדה ב-1 בפברואר 1925) היא אשת חינוך ישראלית ואחותו היחידה של יצחק רבין. ממקימי קיבוץ מנרה.
ביוגרפיה

רחל רבין-יעקב נולדה בתל אביב לרוזה כהן ולנחמיה רבין, אחות ליצחק. אביה עבד בחברת החשמל ואמה (רוזה האדומה) הייתה מנהלת סניף בנק הלוואה וחסכון ופעילה ציבורית.
את שנות בית הספר עשתה רבין-יעקב בבית החינוך לילדי עובדים א' בתל אביב (היום בית הספר יוסף הגלילי), תחת ידו של המחנך אליעזר שמאלי, ובבית הספר התיכון המחוזי בגבעת השלושה (אז בתחום פתח תקווה).
בשנת 1942, עם סיום לימודיה, יצאה עם גרעין הנוער העובד להכשרה בכפר גלעדי תל-חי וב-1943 הם עלו להקים את קיבוץ מנרה, היישוב היהודי הראשון בהרי נפתלי, על הר סלעים קירח וללא דרך, ובו היא חברה עד היום. היא מילאה מספר תפקידים בקיבוץ, לרבות מחנכת, מזכירה וחברת הנהלה.
עם פרוץ מלחמת העצמאות נמצא מנרה, המשיק לגבול לבנון, חשוף לצליפות צבא קאוקג'י. הילדים ומרבית האימהות פונו לכפר גלעדי, ורבין-יעקב עם חבריה הגנו על היישוב וטיפלו בנפגעים הרבים שלא הייתה דרך לפנותם מן ההר.
בסוף שנות ה-40 הייתה נשיאת הנוער העובד, ורכזת ההכשרה.
בשנות ה-50 וה-60 הייתה חברת מרכז מפלגת אחדות העבודה - פועלי ציון. בבחירות לכנסת הרביעית, ב־3 בנובמבר 1959, הוצבה במקום ה-48 ברשימת המפלגה בבחירות לכנסת השישית, ב-19 במאי 1965, הוצבה במקום ה-90 ברשימת המערך לאחדות פועלי ארץ ישראל.
במשך עשרות שנים עסקה בחינוך. הייתה המורה של הכיתה הראשונה במנרה. לאחר מכן לימדה בבית הספר היסודי שנוסד במקום, וכעבור זמן הייתה ממקימי בית הספר האזורי הר וגיא בקיבוץ דפנה. בין השנים 1981 ל-1986 שימשה מרכזת הפיקוח באגף לחינוך התיישבותי במשרד החינוך, אגף המופקד על כל בתי הספר התיכוניים של ההתיישבות העובדת. עם סיום עבודתה במשרד החינוך שבה לביתה להיות שוב למזכירת הקיבוץ. ב-1994 מונתה ליושבת הראש של עמותת המכללות האקדמיות לחינוך של התנועות הקיבוציות אורנים וסמינר הקיבוצים.
חיים אישיים

בהפוגה הראשונה, בזמן מלחמת העצמאות, נישאה לרפי יעקב (נפטר ב-2012), עולה מגרמניה, איש החלוץ. לשניים נולדו במנרה ילדיהם תרצה, יפתח וגד. הם גם אימצו לביתם את בינייה (בנימין) ג'דידי, שנפל במלחמת יום הכיפורים.
רבין היא חברת קיבוץ מנרה עד היום.
פרסים

על פועלה, קיבלה רבין-יעקב, בין השאר: פרס עליית הנוער והחינוך ההתיישבותי, אות "מחנכת למופת" של המכללות האקדמיות לחינוך, פרס החינוך של האוניברסיטה העברית, פרס החינוך של הגליל העליון ויקירת מכללת אורנים והייתה גם יקירת מכללת תל חי. בשנת 2017 המליצה עליה התנועה הקיבוצית לקבלת פרס ישראל בשנת ה-70 למדינה. בסוף הוחלט להעניקו ליהודה הראל (שהיה חבר מנרה בעבר וגר היום בקיבוץ מרום גולן).
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |  נחמיה רבין 1886–1971  נחמיה רבין 1886–1971     |  נחמיה רבין 1886–1971  נחמיה רבין 1886–1971     |  נחמיה רבין 1886–1971  נחמיה רבין 1886–1971     |   |     |   |  רוזה כהן 1890–1937  רוזה כהן 1890–1937     |  רוזה כהן 1890–1937  רוזה כהן 1890–1937     |  רוזה כהן 1890–1937  רוזה כהן 1890–1937     |  |  |  |  |  |  |
|   |   |   |   |   |   |     |   |   |   |   |  |  |  |  |  |  |
|   |   |  רחל רבין יעקב  רחל רבין יעקב     |  רחל רבין יעקב  רחל רבין יעקב     |  רחל רבין יעקב  רחל רבין יעקב     |   |   |   |  יצחק רבין 1922–1995  יצחק רבין 1922–1995     |  יצחק רבין 1922–1995  יצחק רבין 1922–1995     |  יצחק רבין 1922–1995  יצחק רבין 1922–1995     |   |     |   |  לאה רבין 1928–2000  לאה רבין 1928–2000     |  לאה רבין 1928–2000  לאה רבין 1928–2000     |  לאה רבין 1928–2000  לאה רבין 1928–2000     |
|   |   |   |   |   |   |   |   |   |   |   |   |     |   |   |   |   |
|   |   |  אברהם בן-ארצי 1947–2010  אברהם בן-ארצי 1947–2010     |  אברהם בן-ארצי 1947–2010  אברהם בן-ארצי 1947–2010     |  אברהם בן-ארצי 1947–2010  אברהם בן-ארצי 1947–2010     |     |  דליה רבין  דליה רבין     |  דליה רבין  דליה רבין     |  דליה רבין  דליה רבין     |   |  אבי פילוסוף  אבי פילוסוף     |  אבי פילוסוף  אבי פילוסוף     |  אבי פילוסוף  אבי פילוסוף     |   |  יובל רבין  יובל רבין     |  יובל רבין  יובל רבין     |  יובל רבין  יובל רבין     |
|   |   |   |   |   |     |   |   |   |  |  |  |  |  |  |  |  |
|   |   |  יונתן בן-ארצי  יונתן בן-ארצי     |  יונתן בן-ארצי  יונתן בן-ארצי     |  יונתן בן-ארצי  יונתן בן-ארצי     |   |  נעה רוטמן  נעה רוטמן     |  נעה רוטמן  נעה רוטמן     |  נעה רוטמן  נעה רוטמן     |   |  אלדד רוטמן  אלדד רוטמן     |  אלדד רוטמן  אלדד רוטמן     |  אלדד רוטמן  אלדד רוטמן     |   |  |  |  |
הערות שוליים

1 2 3  אסתי אהרונוביץ,', 14 שנה לרצח רבין | רחל רבין מדברת. על הילדות, על הבדידות, על העצבות, באתר הארץ, 29 באוקטובר 2009
1 2 3 4  שובל גבע, המלצה: פרס ישראל לרחל רבין-יעקב ממנרה, באתר mynet‏ קיבוץ, 29 באוקטובר 2017
↑  משטח לבנון ניסו להפגיז את מנרה, מעריב, 16 ביוני 1968
↑  1500 בני הנוער העובד במועצת ה־30, על המשמר, 21 באפריל 1949
↑  ננעלה המועצה ל" של הסתדרות הנוער העובד, על המשמר, 24 באפריל 1949
↑  במערכות הנוער העובד והלומד, ב, על המשמר, 26 ביוני 1949
↑  אושרו מועמדי אחה"ע לכנסת, למרחב, 7 בספטמבר 1965
↑  נבחרו מוסדות אחה"ע־פועצ, למרחב, 26 במאי 1958
↑  אחדות העבודה־פועלי ציון ובלתי מפלגתיים, על המשמר, 12 במאי 1959
↑  הוגשו 18 רשימות, דבר, 8 בספטמבר 1965
↑  נחום ברנע, בין מנרה לאלפי מנשה, כותרת ראשית, 23 באפריל 1987
↑  יולי חרומצ'נקו, מכללת לוינסקי: סמינר הקיבוצים הסב לנו נזק תדמיתי וכספי עקב קמפיין פרסום מטעה, באתר הארץ, 21 במרץ 2005
↑  בנימין ג'דידי באתר יזכור
| --- | --- |
בקרת זהויות :  NLI: 987007587972605171  VIAF: 180148036066187972574   WorldCat (עם VIAF): 180148036066187972574 
רחל רבין ב-1940 עם אחיה יצחק ואביה נחמיה
גאולוגיה של ישראל

תצלום לוויין של ישראל
הגאולוגיה של ישראל עשירה ומורכבת מאירועים גאולוגיים רבי עוצמה שהשאירו את חותמם בסלעים ובגאומורפולוגיה המקומית. אירועים אלה אינם רק נחלת ההיסטוריה - מיקומה של ישראל על הגבול בין שלושה לוחות טקטוניים מותיר אותה חשופה להשפעתם של תהליכים המתקיימים גם כעת.
מסע גאולוגי בישראל > החרמון

החרמון הוא קמר גבוה – 2,814 מ' מעל פני הים – שתחילת קימוטו בתקופת הקרטיקון העליון, במקביל לקימוט הקשת הסורית. המשך התרוממותו חל ביחד עם יצירת בקעת הירדן ונבע מתזוזה אופקית של לוח ערב לעומת הלוח הלבנטיני. בשיא התרוממותו הגיעה פסגתו לגובה של 4 ק"מ, אולם בליה נמרצת הסירה את השכבות העליונות, והשכבות שנחשפות כיום, הן מגיל יורה (תצורות חרמון וכידוד). למרגלות החרמון מצויות שכבות צעירות יותר מגיל הקרטיקון התחתון (אבני חול, כמו אלו החשופות על יד היישוב נמרוד בדרך למג'דל שמס). בשכבות סלעי הגיר השונות (במיוחד בתצורת כידוד) נראים מאובנים רבים ושונים: קיפודי ים, אמוניטים, אלמוגים, צדפות ושבלולים.
מסע גאולוגי בישראל > הקשת הסורית

תוואי גאולוגי שישראל מהווה חלק ממנו הוא הקשת הסורית (או "קשת הקמטים הסורית" - Syrian arc deformation belt), שהיא מערכת של קמטים העוברת ממצרים ומדבר סיני דרך שדרת ההר בישראל ורמת הגולן אל אזור תדמור בסוריה. למעשה מורכבת הקשת הסורית משתי קשתות מתמשכות והפוכות זו לזו היוצרות צורת S: קשת דרומית ממצרים עד צפון ישראל וקשת צפונית בסוריה, מרמת הגולן עד תדמור. תהליכי הקימוט של הקשת החלו בסוף הטורון והמשיכו לאורך הסנון, האאוקן ואף לנאוגן. בקרטיקון עליון חלה התנגשות בין הלוח האפריקאי לבין הלוח של לאוראסיה מצפון, שיצרה אזור הפחתה בשולי ים טתיס – שהתחיל להיסגר - ואת הקימוט האלפיני. אזור הקשת הסורית היה מרוחק מאזור ההתנגשות, והתרחשו בו לחצי קימוט חלשים. במהלך זה התקמטו השכבות ויצרו מערכת קמרים וקערים.
מסע גאולוגי בישראל > הגולן

בקטע הצפוני של הקשת הסורית נמצא קו התלים הישראלי - רצף של הרי געש רדומים ברמת הגולן, מהר רם בצפון ועד תל סאקי בדרום, בהם תלים מרכזיים כהר פרס - בעל לוע מושלם של הר געש, והר אביטל - שבמורדותיו ניתן להבחין בזרמים פירוקלסטיים. בקו התלים קיימים גם עשרות תלים קטנים יותר כגבעת טליה ליד מושב קשת. ממזרח ובמקביל לקו התלים הישראלי משתרע רצף דומה של הרי געש, המכונה קו התלים הסורי. התלים נבנו מלבה שפרצה מסדקי-משנה שנוצרו בעקבות הבקע הסורי-אפריקני.
הגולן הוא חלקו הצפוני-מערבי של הבשן, מזרחית לנהר הירדן, והוא נחשב לאחד האזורים הגאוגרפיים הגדולים בעולם המכוסים בזלת ברציפות. פני השטח מכוסים בשכבות לבה אשר פרצה אל פני השטח במהלך חמשת מיליוני השנים האחרונות. העובי הממוצע של הלבה הוא 300 עד 400 מטר, והוא הולך ופוחת בשולי האזור. רמת הגולן נראית מישורית. ברם, היא למעשה בקע אשר התמלא מהקילוחים המגוונים של הלבה שהתפרצה מתוך סדקים בקרום כדור הארץ ומילאה בקעות. קילוחים אלה יצרו את מישורי הבזלת המוכרים ברמת בגולן.
מסע גאולוגי בישראל > הגליל

היסטוריה גאולוגית מעניינת התרחשה בשני אזורי הגליל: הגליל העליון והגליל התחתון. הגליל נוצר בתהליכים סותרים של קימוט ושבירה והוא מתאפיין בשלוש תכונות גאולוגיות עיקריות:
מסלע קרבונטי המכיל אבן גיר, דולומיט, קירטון וחוואר
מבנה של רכסים ובקעות האופייני לשבירה חזקה
קרסט נרחב של המסלע הקרבונטי
שילוב של תכונות אלה אחראי לגאומורפולוגיה המעניינת של הגליל: מצוקים תלולים לצד קניונים ונוף טרשי.
בגליל התחתון קיימות עדויות לפעילות געשית וטקטונית, והדוגמאות הטובות ביותר לכך הן בזלת הכיסוי, הר הגעש הכבוי קרני חיטין והר תבור שהוא הורסט - גוש שהורם מעל סביבתו עקב פעילות טקטונית.
מסע גאולוגי בישראל > העמקים הצפוניים

שדרת ההר העוברת לאורך מרכזה של ישראל נקטעת בצפון על ידי עמק זבולון, עמק הקישון, עמק יזרעאל, עמק חרוד ועמק בית שאן. עמקים אלה הם העתקים טקטוניים ברובם. קילוחי לבה עתיקים יצרו את שכבת הבזלת התחתונה הנחשפת ליד עפולה, מגדל העמק ובאזור כוכב הירדן, אשר מופיעים בה גבישי אוליבין ירוקים. בכוכב הירדן, נחל תבור ורמות מנשה נותרו שרידיהם של הרי געש כבויים.
מסע גאולוגי בישראל > הכרמל

פעילות טקטונית וגעשית התרחשה גם באזור הכרמל, שהיה פעיל מאוד בשני התחומים. סימנים לתהליכים אלה ניכרים עד היום בהרי הגעש התת-ימיים הקדומים וסלעי הטוף בכרם מהר"ל, בהר אלון ובשפיה, ובהעתק החוצה את העיר חיפה ועובר בסמוך לאזור התעשייה בעמק זבולון. הכרמל הוא קמר חריג בנוף הישראלי בשל כיוונו – מדרום-מזרח לצפון-מערב, בניגוד לרוב הקמרים בישראל שכיוונם מדרום-מערב לצפון-מזרח או צפון-דרום. הכרמל עשיר גם בנופים קרסטים: מערות שבחלקן הן מערות נטיפים, טרשונים ואף בולענים. ריבוי המערות העניק לכרמל את הכינוי "הר אלף המערות".
מסע גאולוגי בישראל > מישור החוף

מישור החוף הוא רצועה חופית במערבה של ישראל אשר מתחילה בצוקי ראש הנקרה ומסתיימת ברפיח, ונחלקת לחמישה אזורים:
חוף הגליל – מראש הנקרה ועד חיפה
חוף הכרמל – מדרום לכרמל עד לנחל התנינים
השרון – בין נחל התנינים לנחל הירקון
חוף יהודה – מהירקון עד לנחל שקמה
חוף הנגב – מנחל שקמה עד רפיח
את מישור החוף עיצבו הצפות ונסיגות מחזוריות של מי הים התיכון החל מן הנאוגן, אשר הותירו את חותמן ברכסי הכורכר מן הפליסטוקן שביניהם נוצרו פרוזדורים מישוריים ארוכים, קונגלומרטים ודיונות.
מסע גאולוגי בישראל > השפלה

השפלה היא קער - אזור שבו שכבות הסלע התקמטו והן פונות כלפי מטה. הקער התמלא בסנון בסלעים רכים ובהירים, בעיקר קירטון וחוואר, שהתכסו בנארי – קרום גירי קשה שעוביו אינו עולה על 2 מטרים. השפלה מורכבת משתי יחידות:
השפלה הנמוכה – גבעות נמוכות (עד 250 מ') בחלקה המערבי שחלקן העליון נסחף על ידי הצפה במיוקן
השפלה הגבוהה – גבעות גבוהות יותר (250–450 מ')
בין שתי היחידות עוברים העתק וקו חוף קדום מן המיוקן. אזורים נרחבים בשפלה מכוסים דיונות.
מסע גאולוגי בישראל > יהודה ושומרון

גוש הררי שנמשך מעמק בית שאן בצפון עד באר שבע בדרום. גוש זה מורכב מקמרים בגדלים שונים בעלי מסלע רך אשר מתאפיינים בתופעות קרסטיות שניתן לראות במערות נטיפים, דוגמת מערת אבשלום. באזור זה מתקיים לרוב מתאם בין הגאולוגיה לגאומורפולוגיה, גם במבני הקימוט וגם במבני השבירה. שני יוצאי הדופן הם הר עיבל והר גריזים שהם היפוך תבליט בעלי מסלע גירי קשה.